CELEX: 62019TN0884
Language: lt
Date: 2019-12-30 00:00:00
Title: Byla T-884/19: 2019 m. gruodžio 30 d. pareikštas ieškinys byloje Folschette ir kt./Komisija

24.2.2020   
            
            
               LT
            
            
               Europos Sąjungos oficialusis leidinys
            
            
               C 61/58
            
         
      2019 m. gruodžio 30 d. pareikštas ieškinys byloje Folschette ir kt./Komisija
      (Byla T-884/19)
      (2020/C 61/74)
      Proceso kalba: prancūzų
      
         Šalys
      
      
         Ieškovai: Marc Folschette (Leudelange, Liuksemburgas), Tetyana Grygorenko (Leudelange) ir Professional Business Solutions SA (Leudelange), atstovaujami advokato N. Bauer
      
         Atsakovė: Europos Komisija
      
         Reikalavimai
      
      Ieškovai Bendrojo Teismo prašo:
      
                  —
               
               
                  priimti šį ieškinį tokia forma, kaip jis pateiktas,
               
            
                  —
               
               
                  pripažinti jį pagrįstu,
               
            
                  —
               
               
                  pripažinti deliktinę atsakovės atsakomybę,
               
            
                  —
               
               
                  priteisti iš atsakovės, remiantis toliau nurodytais pagrindais, sumokėti šias sumas:
                  
                              —
                           
                           
                              Marc Folschette bendrą 219 210 EUR (žodžiais: du šimtai dvidešimt keturi tūkstančiai dvidešimt penki eurai ir devyniasdešimt penki centai) sumą,
                           
                        
                              —
                           
                           
                              Tetyana Grygorenko bendrą 75 000 EUR (žodžiais: septyniasdešimt penki tūkstančiai eurų) sumą,
                           
                        
                              —
                           
                           
                              Akcinei bendrovei Business Solutions SA bendrą 500 000 EUR (žodžiais: penki šitai tūkstančių eurų) sumą,
                           
                        
            
                  —
               
               
                  taip pat palūkanas pagal teisės aktuose nustatytą palūkanų normą nuo 2017 m. sausio 11 d.Cour d’appel (Apeliacinis teismas) jų naudai priimto sprendimo paskelbimo arba nuo šio ieškinio pateikimo dienos iki visiško sumos sumokėjimo,
               
            
                  —
               
               
                  priteisti iš atsakovės visas šioje instancijoje patirtas bylinėjimosi išlaidas,
               
            
                  —
               
               
                  pripažinti ieškovams visas kitas teises, pritarti jų pagrindams ir patenkinti reikalavimus.
               
            
         Ieškinio pagrindai ir pagrindiniai argumentai
      
      Grįsdami ieškinį ieškovai remiasi vieninteliu pagrindu, susijusiu su pakankamai sunkiu Europos teisės normos, kuria suteikiamos teisės asmenims, pažeidimu. Ieškovai kaltina Europos kovos su sukčiavimu tarnybą (OLAF) tuo, kad ši tyčia sunkiai pažeidė kelias Europos teisės normas ir taip šiurkščiai ir akivaizdžiai viršijo savo turimos diskrecijos ribas. Iš tiesų OLAF nepaisė pareigos taikyti nekaltumo prezumpciją, nei teisės aktuose nustatytos pareigos išnagrinėti tiek kaltę įrodančius, tiek ją paneigiančius įrodymus ir nutraukti tyrimą, jei nenustatyta kaltę patvirtinančių aplinkybių. Tiesiogiai dėl šių pažeidimų ieškovai patyrė tikrą, tiesioginę ir realią žalą, kurią atlyginti jie prašo remdamiesi SESV 340 ir 268 straipsniais.